Svein Mathisen

Svein «Matta» Mathisen (1952–2011) var en norsk fotballspiller, journalist, fotballeder og ekspertkommentator på TV. 

Bortsett fra et kort proffopphold i den skotske klubben Hibernian FCSvein Mathisens profil hos fitbastats.com spilte «Matta» hele sin karriere i  i Kristiansand. Han ble norsk seriemester i  og  og spilte 25 kamper (to mål, mot  i 1979 og mot  i 1980) for det norske . Han mottok Norges Fotballforbunds gullklokke etter kampen mot  26. september 1984, en kamp som også ble hans siste landskamp.

«Matta» ble benyttet som offensiv midtbanespiller eller ren spiss. Han var en kreativ spiller som ble en stor publikumsfavoritt i Kristiansand. Til sammen spilte «Matta» 327 seriekamper i øverste divisjon og scoret 106 mål. Begge deler er klubbrekord. Da han la opp i 1989, hadde han rekorden for antall spilte kamper i den norske eliteserien. Denne rekorden har senere blitt slått av en rekke spillere ettersom antallet kamper per sesong har økt. Han er pr. 30.05.2023 rangert som nummer 19 av spillere med flest kamper i Eliteserien. Hans 106 seriemål utgjorde 19% av alle Starts mål (563) i eliteserien fra 1969 til 89. 

Han ble kåret til Årets spiller av VG i 1978. I 1998 ble han utnevnt til æresmedlem av Start.

Etter karriereslutt ble «Matta» mediemann på fulltid. Han var først journalist i Fædrelandsvennen, før han ble sportsredaktør i samme avis. Deretter gikk veien til NRK Radiosporten, før han meldte overgang til TV 2 som ekspertkommentator, en stilling han hadde i over 10 år. I 2007 vendte han tilbake til  som sports- og mediedirektør, senere betegnet sportssjef. 

Mathisen døde i januar 2011 av kreft, en diagnose han fikk sommeren 2010. Han var sønn av Alf Mathisen og far til Start-spiller Jesper Mathisen.

I november 2011 kom boka om Svein Mathisen.Matta-boka ferdig  Mathisen begynte selv å skrive før han ble syk, mens sønnen Jesper fullførte prosjektet.

 Landskamper 
NummerDatoÅrMotstanderStedTypeResultatMål17. juli1975 ReykjavíkOL-kvalifisering1-1213. august1975 Ullevaal Stadion, OsloEM-kvalifisering0-2331. mai1978 Ullevaal Stadion, OsloNordisk mesterskap1-249. august1978 HelsingforsNordisk mesterskap1-1530. august1978 Ullevaal Stadion, OsloEM-kvalifisering0-2620. september1978 Daknam stadion, LokerenEM-kvalifisering1-1725. oktober1978 Hampden Park, GlasgowEM-kvalifisering2-389. mai1979 Ullevaal Stadion, OsloEM-kvalifisering0-197. juni1979 Ullevaal Stadion, OsloEM-kvalifisering0-41028. juni 1979 Gamla Ullevi, GöteborgNordisk mesterskap0-21115. august1979 Ullevaal Stadion, OsloNordisk mesterskap2-011229. august1979 Praterstadion, WienEM-kvalifisering0-41312. september1979 Ullevaal Stadion, OsloEM-kvalifisering1-2141. november1979 Estádio Nacional, LisboaEM-kvalifisering1-3154. juni1980 Idrætsparken, KøbenhavnNordisk mesterskap1-31629. oktober1980 Wankdorf Stadion, BernVM-kvalifisering2-111729. april1981 PlevenVennskapskamp0-11820. mai1981 Ullevaal Stadion, OsloVM-kvalifisering1-2193. juni1981 BucureștiVM-kvalifisering0-12017. juni1981 Ullevaal Stadion, OsloVM-kvalifisering1-1212. juli1981 HelsingforsNordisk mesterskap1-32212. august1981 Ullevaal Stadion, OsloVennskapskamp2-22331. oktober1981 Nepstadion, BudapestVM-kvalifisering1-42412. oktober1983 JugoslaviaJNA Stadion, BeogradEM-kvalifisering1-22526. september1984 Idrætsparken, KøbenhavnVM-kvalifisering0-1

 Referanser 

 Eksterne lenker 

 Svein Mathisen er død NRK Sørlandet 27. januar 2011
 Svein Mathisen 1952-2011 www.ikstart.no - Minneord fra kolleger

Kategori:Norske fotballspillere
Kategori:Ekspertkommentatorer (sport)
Kategori:Norske landslagsspillere i fotball for herrer
Kategori:Norske fotballspillere i Skottland
Kategori:Fotballspillere for Idrettsklubben Start
Kategori:Fotballspillere for Hibernian FC
Kategori:NRK-journalister
Kategori:TV 2-journalister
Kategori:Personer fra Sauda kommune
Kategori:Personer fra Kristiansand kommune